**Milan Tepić** (Komlenac, 1957 — Bedenik, 29. septembar 1991) bio je major Jugoslovenske narodne armije i poslednji narodni heroj Jugoslavije.

Biografija
----------

Jula meseca 1991. major Tepić se našao u centralnom skladištu borbenih sredstava u selu Bedeniku u blizini Bjelovara. Pripadnici hrvatskog *Zbora narodne garde* (Zenge) su pripadnike Jugoslovenske narodne armije, koji su se nalazili na odsluženju vojnog roka u vojarni „Božidar Adžija" u Bjelovaru, držali u okruženju. U vojarnii se nalazila 265. motorizovana brigada JNA i novopridošli regruti. Komanda 5. vojne oblasti JNA u Zagrebu je poslala Posmatračku misiju tadašnje „Europske zajednice" kojoj pripadnici *Zbora narodne garde* nisu dozvolili pristup u vojarnu.

Prebeg iz JNA potpukovnik Josip Tomšić, koji je u međuvremenu postao časnik obrane Bjelovara, pripremio je napad na vojarnu u kojoj su se nalazili preostali vojnici, časnici i njihovi članovi obitelji koji nisu prebjegli na drugu stranu. Vojarna u kojoj danima nije bilo vode i struje je napadnuta sa 2.000 vojnika. Pošto komanda JNA nije poslala pomoć, časnik brigade pukovnik Rajko Kovačević je naredio predaju i odlaganje oružja.

Tepić koji je zapovijedao izoliranim skladištem oružja se odbio predati i pokušao organizuje obranu od pripadnika Zbora narodne garde koje su opkolile objekat. Dvadeset i devetog septembra 1991. ne želeći da prepusti neprijatelju oružje, major Milan Tepić digao je u vazduh vojni magazin i sebe. Ovo delo su mnogi u svetu uporedili sa sličnim potezom velikog resavskog vojvode Stevana Sinđelića.

Prema zvaničnim podacima u eksploziji je pored njega poginulo i 11 pripadnika Zbora narodne garde  dok je većina njegovih vojnika preživjela pošto im je naredio da se povuku od glavnog objekta na bezbjednu razdaljinu. Ovo naređenje majora Tepića nije poslušao vojnik na odsluženju vojnog roka, Stojadin Mirković, koji je iz oklopnog transportera dejstvovao po neprijatelju sve dok nije bio pogođen protivoklopnim projektilom.

> Jedanput ljudi daju riječ, ona ostaje ili se pogazi. Ja sam dao riječ da ću da branim ovu zemlju ako joj bude teško.
> 
> – Milan Tepić

Narodni heroj Jugoslavije
-------------------------

Predsedništvo SFRJ, kojim je predsedavao potpredsednik Branko Kostić, 19. novembra 1991. godine je majora Milana Tepića „*za izvanredan podvig u borbi protiv neprijatelja prilikom njihovog napada na kasarnu JNA u Bjelovaru*" posthumno odlikovalo Ordenom narodnog heroja Jugoslavije i proglasilo narodnim herojem Jugoslavije.

Njegovo ime nosi ulica u Beogradu (opština Savski venac), Banjoj Luci, Istočnom Sarajevu, Nišu, Bačkoj Palanci, Beški, Inđiji, Kuli, Leskovcu, Novom Sadu (tri ulice), Odžacima, Pirotu, Smederevu, Somboru, Sremskoj Mitrovici, Temerinu, Velikoj Plani, Vršcu, Zrenjaninu, Tesliću, Gradišci i u više drugih srpskih gradova.

U njegovu čast, Republika Srpska je ustanovila orden „za posebne zasluge u ratu".

Kontroverze
-----------

U Hrvatskoj je njegov ugled još uvijek osporavan budući da je izravno odgovoran za eksploziju djela jednog vojnog magazina i da je u eksploziji poginulo mnogo ljudi, tako da se smatra ratnim zločincem i kriminalcem  koji je umalo razorio cijeli grad Bjelovar.

Povezano
--------

* Vladimir Trifunović

Izvori
------

1. 1 2 3  „Sjećanje na majora Tepića" (sr). Radio-televizija Republike Srpske. 29. 9. 2011.. Pristupljeno 30. 9. 2011.
2. 1 2 3 4  „Dvije decenije od zločina u bjelovarskoj kasarni" (sr). Radio-televizija Republike Srpske. 29. 9. 2011.. Pristupljeno 30. 9. 2011.
3. ↑  „Audio: Sjećanje na narodnog heroja Milana Tepića" (sr). Radio-televizija Republike Srpske. 29. 9. 2011.. Pristupljeno 30. 9. 2011. [*mrtav link*]
4. ↑  Savo, do kad? Suludog majora JNA koji je pobio jedanaest branitelja Veritas naziva prvim srpskim herojem!
5. ↑  Zaboravljeni junak sa Povlena („Politika", 30. april 2013)
6. ↑  Ulice i naselja, Pristupljeno 5. 4. 2013.
7. ↑  Glas javnosti: „Bulevar Zorana Ćinćića", Skupština opštine Niš promenila nazive ulice[*mrtav link*], Pristupljeno 13. 4. 2013.
8. ↑  „Banned Bosnian Serb Celebration Recalls Memories of Start of War" (engleski). balkaninsight.com. 10. 1. 2022.. Pristupljeno 18. 10. 2023. »Tepic is celebrated in Republika Srpska and Serbia as a hero, while in Croatia he is perceived as a war criminal, who almost destroyed the town of Bjelovar.«
9. ↑  „Serbia’s Vucic Begins 'Uneasy But Useful' Visit To Croatia" (engleski). rferl.org. 10. 1. 2022.. Pristupljeno 18. listopada 2023. »The soldier, Major Milan Tepic, is seen by the Croatian side as a criminal«

***Milan Tepić*** na Wikimedijinoj ostavi